Bjørn Tore Ødegården

Bjørn Tore Ødegården (født 11. juni 1970) er en norsk politiker (Ap) fra Kongsberg i Buskerud. Han har politisk erfaring fra 1984 innenfor Arbeidernes ungdomsfylking og fra 1990 i Arbeiderpartiet. Han har bakgrunn fra forskjellige stillinger i LO, AUF, Arbeiderpartiet, som frilansjournalist tilknyttet avisa Fremtiden, senere Drammensavisa, Naturvernforbundet og som seksjonsleder for utvikling og anlegg i Kongsberg kommune. Ved fylkestingsvalget i 2003 ble han innvalgt i Buskerud fylkesting. I 2017 ble han oppnevnt til en av Buskerud fylkeskommunes ni medlemmer av Fellesnemda for opprettelse av Viken fylkeskommune, og nestleder i partssammensatt utvalg i fusjonsprosessen mellom Akershus, Buskerud og Østfold fylkeskommuner. Innvalgt som representant i Viken fylkesting ved fylkestingsvalget i 2019.  Han har var leder i Buskerud Arbeiderparti og medlem av landsstyret i Arbeiderpartiet i perioden 2008 - 2018. I fylkespolitikken i Buskerud har han hatt utdanningspolitikk som sitt fagområde der han er partiets utdanningspolitiske talsperson, nestleder i hovedutvalget for utdanning og medlem av Yrkesopplæringsnemda. Ved konstituering av Viken fylkeskommunes første fylkesting i oktober 2019 ble Ødegården valgt til leder av samferdselskomiteen. Etter vedtak om å splitte opp Viken fylkeskommune i 2022 valgte fylkestinget han valgt til leder av partssammensatt utvalg for omstillingen som berører over 12000 ansettelsesforhold. Ødegården ble samtidig valgt til nestleder av geografisk utvalg for etablering av nye Buskerud fylkeskommune og leder av fylkesvalgstyret for valget i Buskerud 2023.

Politiske verv 
 Fylkestingsrepresentant og medlem av fylkesutvalget Buskerud 2023 – 
 Medlem av hovedutvalg for næring og innovasjon 2023 - 
 Leder av fylkesvalgstyret i Buskerud, valg 2023
 Nestleder geografisk utvalg Buskerud - Viken fylkeskommunes utvalg for forberedelse av nye Buskerud fylkeskommune 2022 - 
 Gruppeleder for Arbeiderpartiet i geografisk utvalg Buskerud 2022 - 2023
 Leder av partssammensatt utvalg (PSU) i Viken fylkeskommune 2022 - 2023
 Leder av samferdselskomiteen i Viken fylkeskommune fra oktober 2019 - 2023
Fylkestingsrepresentant for Viken Arbeiderparti fra 2019 - 2023
Medlem av gruppestyret Viken Arbeidserpartis fylkestingsgruppe 2019 - 2023
Medlem av fellesnemda for etablering av Viken fylkeskommune 2017 - 2019
Nestleder i partssammensatt utvalg Viken fylkeskommune 2017 - 2019
Leder Buskerud Arbeiderparti 2008 - 2018
 Medlem av landsstyret i Arbeiderpartiet 2008 -  2018
 Fylkestingsrepresentant Buskerud 2003 – 2019
 Medlem av hovedutvalget for utdanning Buskerud 2003 – 2019, nestleder i to perioder
 Leder Kongsberg Arbeiderparti 2002 - 2008
 Medlem av Kongsberg kommunestyre 1995 - 1999
 Medlem av utvalg for helse og sosial Kongsberg kommune 1995 - 1999
 Medlem av klientutvalget for helse og sosialsaker Kongsberg kommune 1995 - 1999
 Medlem og leder av Distriktsprogramrådet for NRK Buskerud 1991-1999
 Medlem av Distriktsprogramrådet for NRK Østafjells 2011-2015
 Nestleder i Østlandssamarbeidets fagpolitisk utvalg for opplæring, kompetanse og verdiskaping 2012-2016
 Leder AUF i Buskerud 1991–1993
 Leder av ungdomssekretærforeningen AUF/LO 1990-1991
 Fylkessekretær LO og AUF i Buskerud 1989-1991
 Fylkessekretær LO og AUF i Nordland 1988-1989

Eksterne lenker 
 Bjørn Tore Ødegårdens politiske blogg
 Bjørn Tore Ødegården på facebook 	 
 Bjørn Tore Ødegården på Twitter

Lokalpolitikere i Kongsberg
Ap-politikere i Buskerud
Tillitsvalgte i AUF